Regnskabsåret 2010-2011 er overstået og det har resulteret i et overskud på omkring 70 millioner kroner hos Aalborg Universitet. Samtidig er egenkapitalen steget. Pr. udgangen af 2011 lå den på 500 millioner kroner. Det svarer alene til tre måneders forskning, undervisning og administration. - Aalborg Universitet har en vision om at være et af Europas stærkest innovative universiteter. Det er derfor vigtigt, at universitetet benytter overskuddet på at forbedre undervisningen, siger uddannelsespolitisk ordfører for Studentersamfundet på Aalborg Universitet Anders Thomsen. De seneste tre år har universitetet genereret et overskud på 290 millioner. Samtidig er antal studerende steget fra 2500 til 4000 siden 2007.

Opsummering:
Aalborg Universitet har offentliggjort et overskud på cirka 70 millioner kroner. Pengene skal bruges på bedre undervisning.